**A büntetés-végrehajtás országos parancsnokának  
33/2016. (VIII.17.) OP**

***s z a k u t a s í t á s a***

***a büntetés-végrehajtási szervezet Csapatszolgálati Szabályzatának kiadásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel a büntetés-végrehajtási szervezetről szóló 1995. évi CVII. törvény, valamint a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény, továbbá a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet előírásaira - az egységes csapatszolgálati feladatok végrehajtásának érdekében, az alábbi szakutasítást adom ki.

1.  Jelen szakutasítás 1. számú Mellékleteként kiadom a büntetés-végrehajtási szervezet Csapatszolgálati Szabályzatát (a továbbiakban: Szabályzat).

2.  A Szabályzat hatálya a Büntetés-végrehajtás Országos Parancsnokság, a bv. intézetek/intézmények, valamint a fogvatartottak foglalkoztatására létrehozott gazdasági társaságok (a továbbiakban együtt: bv. szervek) személyi állományára terjed ki.

3.  A Szabályzat előírásait a bv. szervek hivatásos állományú tagjai teljes mértékben, a közalkalmazottak és a munkaviszonyban álló személyek a beosztásukhoz szükséges mértékben kötelesek megismerni, alkalmazni.

4.  A bv. szervek vezetői intézkedjenek a Szabályzat oktatására, a helyi szabályzások, riadó tervek, munkaköri leírások, őr- és szolgálati utasítások felülvizsgálatára, azok szükség szerinti módosítását - a Szabályzattal összhangban - 2016.szeptember 30-ig végezzék el.

5.  A szakutasítás 2016. szeptember 15-én lép hatályba.

6.  Hatályát veszti a büntetés-végrehajtási szervezet csapatszolgálati szabályzatának kiadásáról szóló 1-1/74/2002. (IK Bv. Mell. 11.) OP intézkedés, valamint a mellékleteként kiadott Csapatszolgálati Szabályzat.

**Csóti András bv.altábornagy**országos parancsnok